
[bookmark: _Hlk95467628]ที่ มท ๐๘๑๖.๕/ว	กรมส่งเสริมการปกครองท้องถิ่น
	ถนนนครราชสีมา เขตดุสิต กทม. ๑๐๓๐๐
	เมษายน  ๒๕๖9
[bookmark: _Hlk95485094]เรื่อง	แนวทางการสืบสานประเพณีสงกรานต์ขององค์กรปกครองส่วนท้องถิ่น พุทธศักราช 2569
เรียน  ผู้ว่าราชการจังหวัด ทุกจังหวัด
สิ่งที่ส่งมาด้วย	1. สำเนาคำสั่งกระทรวงวัฒนธรรม ที่ 30/2569 ลงวันที่ 10 กุมภาพันธ์ พ.ศ. 2569	จำนวน 1 ชุด
2.	สำเนาประกาศกระทรวงวัฒนธรรม เรื่อง แนวทางการสืบสานคุณค่าทางวัฒนธรรม 
		เนื่องในประเพณีสงกรานต์ พุทธศักราช 2569 ลงวันที่ 17 มีนาคม พ.ศ. 2569	จำนวน 1 ชุด	3.	แนวทางการสืบสานประเพณีสงกรานต์ขององค์กรปกครองส่วนท้องถิ่น 
		พุทธศักราช 2569	จำนวน 1 ชุด
	4.	สื่อประชาสัมพันธ์แนวทางการสืบสานประเพณีสงกรานต์ นางสงกรานต์ 
	และบทเพลงสงกรานต์ (Infographics)	จำนวน 1 ชุด
	5.	ขั้นตอนการรายงานผลออนไลน์ (ระบบ INFO และ Google Form)	จำนวน 1 ชุด
[bookmark: _Hlk192682697][bookmark: _Hlk192671393]ด้วยกรมส่งเสริมการปกครองท้องถิ่นได้รับแจ้งจากกรมส่งเสริมวัฒนธรรม กระทรวงวัฒนธรรม ว่า ได้มีคำสั่งแต่งตั้งคณะกรรมการบูรณาการเพื่อกำหนดแนวทางการจัดงานประเพณีสงกรานต์ พุทธศักราช 2569 โดยมีวัตถุประสงค์เพื่อกำหนดแนวทางและประสานความร่วมมือในการบูรณาการแนวทางและมาตรการรณรงค์การจัดกิจกรรมประเพณีสงกรานต์ ส่งเสริม สนับสนุน การดำเนินการรณรงค์ สืบสานประเพณีสงกรานต์ รวมทั้งป้องกันและแก้ไขปัญหาที่อาจจะเกิดขึ้นในช่วงประเพณีสงกรานต์ พุทธศักราช 2569 ประกอบกับกระทรวงวัฒนธรรมได้มีประกาศ เรื่อง แนวทางการสืบสานคุณค่าทางวัฒนธรรม เนื่องในประเพณีสงกรานต์ พุทธศักราช 2569 ลงวันที่ 17 มีนาคม พ.ศ. 2569 โดยมีแนวทางแบ่งออกเป็น “4 มิติ 7 มาตรการ 
17 แนวทางรณรงค์” และพิจารณาจัดกิจกรรมน้อมสำนึกในพระมหากรุณาธิคุณ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ในช่วงการจัดประเพณีสงกรานต์ ภายใต้หัวข้อการจัดงาน (THEME) “สงกรานต์บ้านฉัน สีสันแบบไทย สุขไกลทั่วโลก” Once in a Lifetime : Experience Songkran in Thailand ซึ่งเป็นชื่อที่สื่อถึงความอบอุ่นของประเพณีสงกรานต์ในแบบไทยแท้ โดยเน้นทั้งความเป็นชุมชนและเอกลักษณ์ทางวัฒนธรรมไทยที่โดดเด่น มีชีวิตชีวา และเปี่ยมไปด้วยสีสัน ซึ่งเป็นวาระแห่งความรัก ความกตัญญู ความสุขในครอบครัว และยังสื่อถึงความหลากหลายทางอัตลักษณ์ของประเพณีสงกรานต์ในแต่ละท้องถิ่น ส่งเสริม
ความภาคภูมิใจในอัตลักษณ์ทางวัฒนธรรมของคนในพื้นที่ เป็นความแตกต่างในความเหมือน เป็นประเพณีไทยที่ส่งพลังแห่งความสุขให้ทั่วโลก ช่วยเสริมพลังความเป็น Soft Power ของไทย และเป็นประเพณีที่ชาวต่างชาติควรมาสัมผัสสักครั้งหนึ่งในชีวิต โดยกำหนดแนวทางการส่งเสริมแบ่งออกเป็น “4 มิติ” ได้แก่ 1) มิติด้านวัฒนธรรม 
2) มิติด้านเศรษฐกิจ 3) มิติด้านสังคม และ 4) มิติด้านสิ่งแวดล้อม รายละเอียดปรากฏตามสิ่งที่ส่งมาด้วย 1 - 2 
กรมส่งเสริมการปกครองท้องถิ่นพิจารณาแล้ว เพื่อให้องค์กรปกครองส่วนท้องถิ่นได้มีส่วนร่วมในการสืบสานวัฒนธรรมประเพณีสงกรานต์ตามวิถีวัฒนธรรมอันดีงามของท้องถิ่นในแต่ละจังหวัด และส่งเสริม
การท่องเที่ยวเมืองหลัก เมืองรอง ตลอดจนในพื้นที่ชุมชนขององค์กรปกครองส่วนท้องถิ่น จึงขอความร่วมมือจังหวัดดำเนินการ ดังนี้
	/1. แจ้งองค์กร ...
	
	
1. แจ้งองค์กรปกครองส่วนท้องถิ่นทุกแห่ง พิจารณาดำเนินการตามแนวทางการสืบสานประเพณีสงกรานต์ขององค์กรปกครองส่วนท้องถิ่น พุทธศักราช 2569 พร้อมทั้งเชิญชวนประชาชนและนักท่องเที่ยว
ได้ร่วมกันสืบสานวัฒนธรรมประเพณีสงกรานต์ตามวิถีอัตลักษณ์อันดีงามของท้องถิ่น โดยเน้นการสะท้อนคุณค่าและสาระที่ถูกต้องของวัฒนธรรมประเพณีสงกรานต์ในพื้นถิ่น โดยคำนึงถึงความเหมาะสมของแต่ละท้องถิ่น
ที่มีภูมิหลังทางด้านวัฒนธรรมที่แตกต่างกัน การเปิดกว้างทางความคิด และเปิดรับความหลากหลายทางอัตลักษณ์ 
โดยร่วมกัน “ชูจุดเด่นของเทศกาลสงกรานต์ที่เป็นอัตลักษณ์ของแต่ละท้องถิ่น” เพื่อให้การสืบสานประเพณีสงกรานต์ขององค์กรปกครองส่วนท้องถิ่นเป็นเทศกาลแห่งความสุขและสนุกสนานทุกพื้นที่ทั่วประเทศ
[bookmark: _Hlk158117270]2. แจ้งองค์กรปกครองส่วนท้องถิ่นรายงานผลการจัดงานหรือกิจกรรมที่ร่วมสืบสานประเพณีสงกรานต์ พุทธศักราช 2569 ในรูปแบบออนไลน์ผ่านระบบข้อมูลกลางองค์กรปกครองส่วนท้องถิ่น (INFO) ด้านที่ 7 “สังคม ศาสนา วัฒนธรรม” รายการ “ข้อมูลศาสนา ศิลปะ และวัฒนธรรมท้องถิ่น” ในหัวข้อ “วัฒนธรรมและประเพณีท้องถิ่น” และ Google Form ได้ที่ลิงก์ https://forms.gle/RmwB8tZXLRYCUcqz6 ทั้งนี้ ขอความร่วมมือรายงานผลหลังจากเสร็จสิ้นการจัดงานหรือกิจกรรมภายใน 30 วัน เพื่อประมวลผล
ในภาพรวมต่อไป
รายละเอียดปรากฏตามสิ่งที่ส่งมาด้วย 3 - 5 โดยสามารถดาวน์โหลดได้ที่ https://shorturl.asia/bAPKW หรือสแกน QR Code ท้ายหนังสือนี้
จึงเรียนมาเพื่อโปรดพิจารณา
ขอแสดงความนับถือ
	
	
	
	(นายธีรุตม์  ศุภวิบูลย์ผล)
	อธิบดีกรมส่งเสริมการปกครองท้องถิ่น



กองการศึกษาท้องถิ่น (กองการศึกษาท้องถิ่น)
กลุ่มงานส่งเสริมการศึกษานอกระบบ ศิลปะ วัฒนธรรม และภูมิปัญญาท้องถิ่น
โทร. 0 2241 9000 ต่อ 5337
ไปรษณีย์อิเล็กทรอนิกส์ saraban@dla.go.th
ผู้ประสานงาน	ว่าที่ ร.ต.ไอยศูรย์  บุญมงคลโชค มือถือ 08 9925 2876

	(สิ่งที่ส่งมาด้วย)	(Google Form)

